17/02/2022 | Administración LocalMunicipal
A Baña
Aplicación IPC 2022 ás ordenanzas do Servizo de Axuda no Fogar (libre concorrencia), Servizo de Lavandería e Servizo de Comedor sobre Rodas

RESOLUCIÓN DA ALCALDÍA José Andrés García Cardeso, alcalde do Concello da Baña, á data da sinatura dixital, en presencia do secretario-interventor de dito Concello, emito o seguinte decreto: Asunto: Aplicación da inflación anual estimada do IPC 2022 ás ordenanzas reguladoras de aplicación no Servizo de Axuda no Fogar (libre concorrencia), Servizo de Lavandería e Servizo de Comedor sobre Rodas. Expte. TEDEC: 2022/X998/000028 (Trib.). Expte. TEDEC: 2022/G003/000080 (Decreto). Vista a necesidade de adoptar unha resolución sobre o procedemento ó que se refire este decreto, en aras dos principios de eficacia e celeridade administrativa recollidos na Lei 39/2015, do 1 de outubro, de procedemento administrativo común das administracións públicas, e na Lei 40/2015, do 1 de outubro, de Réxime Xurídico do Sector Público. Visto que de acordo coa inflación anual estimada do IPC en xaneiro do 2022 que é de 6,5%, indicador adiantado elaborado polo INE, aplicado ás ordenanzas reguladoras de aplicación no Servizo de Axuda no Fogar (libre concorrencia), Servizo de Lavandería e o Servizo de Comedor sobre Rodas, as taxas de aplicación correspondentes para o ano 2022 son as especificadas a continuación: AXUDA NO FOGAR (LIBRE CONCORRENCIA): Prezo hora/ano 2022: 16,02 €. A contía da taxa regulada será a fixada nas tarifas contidas no artigo 18 da Ordenanza Reguladora do Servizo de Axuda no Fogar do Concello da Baña, que se reproducen a continuación: LAVANDERÍA: Prezo prenda/ano 2022: 8,22 €. A contía da taxa regulada será a fixada nas tarifas contidas no artigo 16 da Ordenanza Reguladora do Servizo de Lavandería a Domicilio do Concello da Baña, que se reproducen a continuación: COMEDOR SOBRE RODAS: Prezo menú/ano 2022: 9,89 € Visto o informe técnico de data 11/02/2022 presentado polo persoal técnico responsable do programa, Alma Beatriz Argoitz O'donovan Bohorque con DNI XXXXX505X, colexiado núm.3575 e demáis documentación presentada propónse a aprobación polo órgano competente das seguintes taxas: – AXUDA NO FOGAR (LIBRE CONCORRENCIA). Prezo hora/ano 2021: 16,02 €. – LAVANDERÍA. Prezo prenda/ano 2021: 8,22 €. – COMEDOR SOBRE RODAS. Prezo menú/ano 2021: 9,89 €. De acordo coas atribucións que me confire o artigo 21.1 da Lei 7/1985, do 2 de abril, reguladora das Bases do Réxime Local, e na aplicación do art.10 da Lei 40/2015, do 1 de outubro, de réxime xurídico do sector público. Resolvo: Primeiro. –Aprobar e aplicar a inflación anual estimada do IPC 2022 ás ordenanzas reguladoras de aplicación das correspondentes taxas para o ano 2022 aos seguintes servizos de Servizos Sociais: – AXUDA NO FOGAR (LIBRE CONCORRENCIA). Prezo hora/ano 2021:16,02 € – LAVANDERÍA. Prezo prenda/ano 2021: 8,22 € – COMEDOR SOBRE RODAS. Prezo menú/ano 2021: 9,89 € Segundo. –Expoñer ao público polo prazo dun mes, mediante a súa publicación no BOP e no taboleiro de edictos. Así mesmo, estará a disposición dos interesados na sede electrónica do Concello (https://sede.concellodabana. gal), e de non producirse ningunha reclamación neste período quedará definitivamente aprobado. Terceiro. –Dar conta da presente resolución expresa ao Pleno da Corporación na primeira sesión que celebre aos efectos legalmente procedentes. Cuarto. –Dar traslado do presente acordo ós servizos municipais responsables da súa tramitación, así como a notificación ós terceiros interesados no expediente. Mándao e asínao o señor alcalde, don José Andrés García Cardeso, do que eu secretario-interventor, Ricardo Garrido Caneda, dou fe. A Baña, 11 de febreiro de 2022. O alcalde José Andrés García Cardeso